اسلام آباد(اے پی پی) وزیراعظم عمران خان پارینے کہ بنجائی حکومت نا کنڈ آن لاک ڈاﺅن اٹ کرار کرار آ کمتی اتنگ نا فیصلہ کرینے۔ گڑاس شڑت آتون لاک ڈائون ءِ کرار کرار آ ملنگک انتئے کہ ننے تینا الس ءِ کوروناغان ہم بچفوئی ءِ و بے روزگاری و بین انا دوتے اٹ کہنگ آن ہم بچفوئی ءِ، دا سختی نا وخت اٹی منشاکار ٹائیگر فورس انا کڑد کلیدی حیثیت تخک۔ دا فورس ایس اوپی تیا عملدرآمد کرفنگ، الس اٹ آگاہی و شعور ودی کننگ و حکومتی پالیسی تا نافذ کننگ اٹ ضلعی انتظامیہ نا کمکاری ءِ کیک۔ داخیال آتا درشانی ءِ اودوشنبے نادے آ کوروناریلیف ٹائیگر فورس انا رضاکار آتیان تران کرسا کرے۔ داوخت آ وزیراعظم نا خصوصی کمکار امور نوجوانان عثمان ڈار، خصوصی کمکار جانجوڑی ڈاکٹر ظفرمرزا و ایلوفک ہم ساڑی ئسر۔
(پورو حوال ءِ خواننگ کن تلار نا ای پیپر ءِ خواننگ کیرے)
